Små til middelsstore (5-10 millimeter), brunsvarte trebukker med gulbrune dekkvinger. Oversiden er kledt med ganske korte hår, kraftig og tett punktert. Antennene er knapt så lange som kroppen og ganske tynne. Pronotum er nærmest tønneformet, uten pigger eller tenner langs kanten. Dekkvingene er jevnbrede med markerte "skuldre", ensfargede. Beina er forholdsvis korte.